**Obrisak spojnice oka**

▪ Za detekciju klamidija i/ili virološku obradu treba koristiti dakronski ili rajonski bris, a nikako pamučni (vateni).

▪ Odgovarajući pribor za uzorkovanje (bris i transportni medij) se mogu uzeti u Prijemnoj ambulanti Službe za mikrobiologiju Zavoda.

▪ Ako nema dovoljno eksudata (spojnica je suha) prije uzimanja obriska, obrisak treba umočiti u sterilnu fiziološku otopinu.

▪ Treba dobro obrisati spojnicu donje vjeđe i forniksa od vanjskog prema unutarnjem kutu oka i obrisak uroniti u trasnportni medij.

▪ Ako treba uzeti obrisak spojnice oba oka, za svako oko koristiti poseban bris i dostaviti u Prijemnu ambulantu odvojeno, svakog u svojem transpornom mediju.

▪ Obriske treba dostaviti u Prijemnu ambulantu što prije, najbolje u roku od dva sata.

▪ Ako to nije moguće, obriske u transportnom mediju treba pohraniti u hladnjaku na +4 °C i dostaviti tijekom 24 sata u termosici na +4 °C.

▪ Za dokaz trahoma preporučujemo uzimanje obrisaka spojnice oka u Prijemnoj ambulanti Službe za mikrobiogiju ili prema dogovoru s liječnikom mikrobiologom.